=== Gidseltagere ringede til radiostation ===
Efter at gidseldramaerne var overstået kom det frem, at to af gidseltagerne havde ringet til den franske radiostation BFM RMC, under selve gidseltagningen. Først ringede Cherif Kouachi og derefter ringede Amédy Coulibaly. Det første som Cherif Kouachi sagde, var at de var profetens forsvarere og at han var sendt af al-Qaeda i Yemen. Han sagde også, at det var [[Anwar al-Awlaki]] som havde finansieret ham og at det skete lang tid før Anwar al-Awlaki døde. Endvidere sagde han, at de ikke slog kvinder ihjel. Han sagde til radioværten: ''"Det er jer, der slår muslimske børn ihjel i Irak, Syrien, Afghanistan. Det er jer. Det er ikke os. Vi har et æreskodeks i Islam."'' Kort tid senere ringede Adémy Coulibaly, som havde taget flere gidsler i et jødisk supermarked i det østlige Paris. Han svarede bekræftende på spørgsmålet om, hvorvidt han havde forbindelse med Kouachi-brødrene, der angreb Charlie Hebdo. Han fortalte, at de havde synkroniseret de to aktioner, de synkroniserede starten, da brødrene begyndte på Charlie Hebdo, begyndte han med politiet. Han fortalte også, at der var fire døde i forretningen, og at han var sammen med 16 personer med børn.<ref>[http://www.dr.dk/Nyheder/Udland/2015/01/09/215749.htm dr.dk - Gidseltagere ringede til radiostation: Vi er ikke mordere. Skrevet af Søren Bjørn-Hansen den 9. januar 2015]</ref>
Filosofi Historie Kriminalitet